O‘zbekistonlik bokschi WFA yo‘nalishi bo‘yicha jahon chempioniga aylanishi mumkin

Professional ringda faoliyat olib borayotgan o‘zbekistonlik bokschi Jamshidbek Najmiddinov o‘zining navbatdagi jangini 30 dekabr kuni Qozog‘istonning Olmaota shahrida o‘tkazadi.
O‘zbekistonlik bokschi indoneziyalik Xero Titoga qarshi ringga ko‘tariladi. Ushbu jang g‘olibi WFA (World Fighting Assotiation) yo‘nalishi bo‘yicha jahon chempionligi kamarini qo‘lga kiritadi. Jang tashkilotchilari Buka Boxing va Jamshidbek Najmiddinovning promouteri Temurlan Promotion asoschisi Xusrav Nasrullayevdir.
– O‘ylaymanki, indoneziyalik bokschi bu yerga mag‘lubiyat uchun kelayotgani yo‘q, ammo men ham Vatanim uchun g‘alaba qozonishga va bayrog‘imizni yuqori ko‘tarishga harakat qilaman, – dedi Najmiddinov.